Sopranod

"Sopranod" on Emmy ja Kuldgloobustega pärjatud USA draamasari, mis räägib New Jersey osariigis elavast fiktiivsest Itaalia-Ameerika maffiaperekonnast. Perepea on Tony Soprano (James Gandolfini). Sarja toodeti 10. jaanuarist 1999 kuni 10. juunini 2007.

Eestis on seda telesarja näidanud Eesti Televisioon.

Tegelased
Anthony (Tony) Soprano (James Gandolfini) on DiMeo kuritegeliku perekonna boss. Tal on isiklikud ja tööprobleemid ning ta käib terapeudi juures, et leida ravi oma paanikahoogudele. Terapeut dr Jennifer Melfi (Lorraine Bracco) võitleb selle nimel, et säilitada oma eetilisi ja kutsealaseid seisukohti vaatamata sellele, et teda ohustab Tony ja tema kuritegelik elustiil. 

Tony perekonda kuuluvad abikaasa Carmela Soprano (Edie Falco), tütar Meadow Mariangela Soprano (Jamie-Lynn Sigler) ja poeg Anthony Soprano juunior (AJ; Robert Iler). Carmela on uhke ema ja pühendunud abikaasa, kes üritab leppida oma mehe kuritegeliku tegevusega ja samas ka enda majandusliku ebakindlusega. AJ on tüüpiline nooruk, keda vaevab noorukiea mässulisus. Meadow on andekas õpilane, kelle kasvatus on andnud talle lootuse teha karjääri meditsiinis, aga sarja viimase hooaja jagudes muudab ta meelt ja kaalub minna õppima hoopis õigusteadust.

Tony laiendatud perekonda kuuluvad tema ema Livia Soprano (Nancy Marchand), õed Janice Soprano (Aida Turturro) ja Barbara Soprano Giglione (Nicole Burdette), onu Corrado "Junior" Soprano (Dominic Chianese), nõbu Tony Blundetto (Steve Buscemi) ja Carmela vennapoeg Christopher Moltisanti (Michael Imperioli), kes on Tonyga väga lähedane. 

DiMeo kuritegelikku perekonda kuuluvad Silvio "Sil" Dante (Steven Van Zandt), Peter Paul "Paulie Walnuts" Gualtieri (Tony Sirico) ja Salvatore "Big Pussy" Bonpensiero (Vincent Pastore). Sil on Tony consigliere ehk nõustaja ja parim sõber, Paulie ja Big Pussy on palju aastaid maffiaperekonna heaks töötanud sõdurid, kes olid juba Tony isa palgal.

Lisaks kuuluvad sellesse perekonda Patsy Parisi (Dan Grimaldi), Furio Giunta (Federico Castelluccio), Bobby "Bacala" Baccalieri (Steven R. Schirripa), Richie Aprile (David Proval), Ralph Cifaretto (Joe Pantoliano) ja Vito Spatafore (Joseph R. Gannascoli). Patsy on raamatupidamisandega vananev sõdur, Furio aga ühest DiMeo perekonnaga seotud Itaalia kuritegelikust perekonnast vahetuskaubana üle tulnud sõdur. Bobby on Juniori abiline, kes hiljem abiellub Tony õe Janice'iga. Cifaretto on üks paremaid teenijaid, kuid ta teeb Tony elu tihti keeruliseks. Richie Aprile saab teise hooaja jagudes vanglast välja ja tal tekivad Tonyga kiiresti probleemid. Spatafore töötab end üles ühe kamba kapteniks, põhiliselt tänu eelmiste kaptenite surmale, kuid tal on saladus, mis tuleb välja sarja viiendal hooajal.

 Jaod 

 Nr  Pealkiri  Esmaeeter   Esimene hooaeg: 1999   Teine hooaeg: 2000 1.  "Pilot"  10. jaan 1999  14.  "Guy Walks Into a Psychiatrist's Office..."  16. jaan 2000 2.  "46 Long"  17. jaan 1999  15.  "Do Not Resuscitate"  23. jaan 2000 3.  "Denial, Anger, Acceptance"  24. jaan 1999  16.  "Toodle Fucking-Oo"  30. jaan 2000 4.  "Meadowlands"  31. jaan 1999  17.  "Commendatori"  6. veebr 2000 5.  "College"  7. veebr 1999  18.  "Big Girls Don't Cry"  13. veebr 2000 6.  "Pax Soprana"  14. veebr 1999  19.  "The Happy Wanderer"  20. veebr 2000 7.  "Down Neck"  21. veebr 1999  20.  "D-Girl"  27. veebr 2000 8.  "The Legend of Tennessee Moltisanti"  28. veebr 1999  21.  "Full Leather Jacket"  5. märts 2000 9.  "Boca"  7. märts 1999  22.  "From Where to Eternity"  12. märts 2000 10.  "A Hit Is a Hit"  14. märts 1999  23.  "Bust Out"  19. märts 2000 11.  "Nobody Knows Anything"  21. märts 1999  24.  "House Arrest"  26. märts 2000 12.  "Isabella"  28. märts 1999  25.  "The Knight in White Satin Armor"  2. apr 2000 13.  "I Dream of Jeannie Cusamano"  4. apr 1999  26.  "Funhouse"  9. apr 2000 Kolmas hooaeg: 2001   Neljas hooaeg: 2002 27.  "Mr. Ruggerio's Neighborhood"  4. märts 2001  40.  "For All Debts Public and Private"  15. sept 2002 28.  "Proshai, Livushka"  4. märts 2001  41.  "No Show"  22. sept 2002 29.  "Fortunate Son"  11. märts 2001  42.  "Christopher"  29. sept 2002 30.  "Employee of the Month"  18. märts 2001  43.  "The Weight"  6. okt 2002 31.  "Another Toothpick"  25. märts 2001  44.  "Pie-O-My"  13. okt 2002 32.  "University"  1. apr 2001  45.  "Everybody Hurts"  20. okt 2002 33.  "Second Opinion"  8. apr 2001  46.  "Watching Too Much Television"  27. okt 2002 34.  "He Is Risen"  15. apr 2001  47.  "Mergers and Acquisitions"  3. nov 2002 35.  "The Telltale Moozadell"  22. apr 2001  48.  "Whoever Did This"  10. nov 2002 36.  "...To Save Us All from Satan's Power"  29. apr 2001  49.  "The Strong, Silent Type"  17. nov 2002 37.  "Pine Barrens"  6. mai 2001  50.  "Calling All Cars"  24. nov 2002 38.  "Amour Fou"  13. mai 2001  51.  "Eloise"  1. dets 2002 39.  "Army of One"  20. mai 2001  52.  "Whitecaps"  8. dets 2002 Viies hooaeg: 2004   69.  "Kintsu kobedam tükk"  2. apr 2006 53.  "Kaks Tonyt"  7. märts 2004  70.  "Mr ja Mrs John Sacrimoni soovivad"  9. apr 2006 54.  "Rat Pack"  14. märts 2004  71.  "Ela vabalt või sure"  16. apr 2006 55.  "Kus on Johnny?"  21. märts 2004  72.  "Luksussalong"  23. apr 2006 56.  "Kõik õnnelikud perekonnad"  28. märts 2007  73.  "Johnny Cakes"  30. apr 2006 57.  "Äärte ümbert imelik"  4. apr 2004  74.  "Sõit"  7. mai 2006 58.  "Tundekasvatus"  11. apr 2004  75.  "Moe ja Joe"  14. mai 2006 59.  "Camelotis"  18. apr 2004  76.  "Külmad kivid"  21. mai 2006 60.  "Marco Polo"  25. apr 2004  77.  "Kaisha"  4. juuni 2006 61.  "Tuvastamata mustanahalised mehed"  2. mai 2004  78.  "Sopranode kodused kaadrid"  8. aprill 2007 62.  "Külm laud"  9. mai 2004  79.  "5. faas"  15. apr 2007 63.  "Kontrolluni"  16. mai 2004  80.  "Pea meeles"  22. apr 2007 64.  "Pikaajaline parkimine"  23. mai 2004  81.  "Rahajaht"  29. apr 2007 65.  "Ära pane pahaks"  6. juuni 2004  82.  "Ole nagu mees"  6. mai 2007 Kuues hooaeg: 2006–2007  83.  "Kennedy ja Heidi"  13. mai 2007 66.  "Ainult liikmetele"  12. märts 2006  84.  "Teine tulemine"  20. mai 2007 67.  "Tere tulemast klubisse"  19. märts 2006  85.  "Sinine komeet"  3. juuni 2007 68.  "Sandistamine"  26. märts 2006  86.  "Made in America"  10. juuni 2007 

 Auhinnad 
Kuldgloobus
Parim draamasari (2000)
Parim draamasarja naisnäitleja – Edie Falco (2000, 2003)
Parim draamasarja meesnäitleja – James Gandolfini (2000) 
Parim telesarja, minisarja või telefilmi naiskõrvalosatäitja – Nancy Marchand (2000)

Emmy auhind
 Parim draamasarja naispeaosatäitja – Edie Falco (1999, 2001, 2003)
 Parim telesarja näitetrupp (1999)
 Parim ühe kaameraga sarja filmimontaaž – Joanna Cappuccilli (pilootjagu, 1999)
 Parim draamasarja stsenaarium: 
 James Manos Jr., David Chase ("College", 1999)
 Robin Green, Mitchell Burgess ("Employee Of The Month", 2001)
 Robin Green, Mitchell Burgess, David Chase ("Whitecaps", 2003)
 Terence Winter ("Pikaajaline parkimine", 2004; "Ainult liikmetele", 2006).
 David Chase ("Made in America", 2007)
 Parim draamasarja meespeaosatäitja – James Gandolfini (2000, 2001, 2003)
 Parim telesarja jumestus – jagu "Deadalive" (2001)
 Parim draamasarja meeskõrvalosatäitja:
 Michael Imperioli (2004)
 Joe Pantoliano (2003)
 Parim draamasarja naiskõrvalosatäitja – Drea de Matteo (2004)
 Parim draamasari (2004, 2007)
 Parim draamasarja lavastajatöö – Alan Taylor ("Kennedy ja Heidi", 2007)

Ekraaninäitlejate Gildi auhind
 Parim draamasarja meesnäitleja – James Gandolfini (1999, 2002, 2007)
 Parim draamasarja naisnäitleja – Edie Falco (1999, 2002, 2007)
 Parim draamasarja näitetrupp (1999, 2007)

Välislingid


 Sopranod andmekogus Filmiveeb
 Sarja koduleht

Kategooria:Ameerika Ühendriikide draamasarjad
Kategooria:Ameerika Ühendriikide kriminaalsarjad
Kategooria:Kuldgloobuse saajad
Kategooria:Emmy saajad
Kategooria:HBO telesaated